b'\n_START_ARTICLE_\nLastninska pravica\n_START_PARAGRAPH_\nLastninska pravica je pravica imeti stvar v oblasti, jo uporabljati in u\xc5\xbeivati na najobse\xc5\xbenej\xc5\xa1i dovoljen na\xc4\x8din in z njo razpolagati. Lastnina je osrednja pravica ustavnega prava, temeljna \xc4\x8dlovekova pravica in za stvarno pravo temeljna oblastna pravica na stvari.\n_START_SECTION_\nVsebina pravice\n_START_PARAGRAPH_\nLastninska pravica je sestavljena iz lastni\xc5\xa1ke posesti, uporabe (ali zlorabe) stvari, u\xc5\xbeivanja koristi in pridobivanje plodov, ki jih daje stvar in razpolaganjem s stvarjo (odtujitev ali omejitev lastninske pravice). Lastninske pravice ni mo\xc4\x8d pridobiti pod pogojem, niti je ni mo\xc4\x8d omejiti z rokom. Na\xc4\x8din, kako je lahko njen konec pogojen ali pod rokom od dolo\xc4\x8denega trenutka dalje dolo\xc4\x8da zakon - priposestvovanje.\n_START_SECTION_\nOmejitev lastninske pravice\n_START_PARAGRAPH_\nLastninska pravica je ustavnopravno omejena s svojo funkcijo v dru\xc5\xbebi in le tako lahko lastninsko pravico omejuje zakon._NEWLINE_Lastnik pa lahko sam omeji po svoji volji lastninsko pravico za vsak namen dopusten namen, a omejitev ima pravne posledice le v obligaciji, da bo opustil ravnanje, ki bi ga kot lastnik lahko storil v dobro sopogodbenika ali tretje osebe.\n_START_SECTION_\nLastninska pravica ve\xc4\x8d oseb na isti stvari\n_START_PARAGRAPH_\nKer ima stvar le eno pravico, lahko to pravico vr\xc5\xa1i ve\xc4\x8d udele\xc5\xbeencev.'